На основу члана 34. и 39. Закона о процени утицаја на животну средину („Сл. гласник РС“, бр. 94/24) Одељење за урбанизам, комуналне, имовинско-правне и друге сродне послове Општинске управе општине Пријепоље, даје следеће

О Б А В Е Ш Т Е Њ Е

Обавештавају се заинтересовани органи, организације и јавност да је овај орган, решавајући по захтеву носиоца пројекта „Телеком Србија“, ул. Таковска бр. 2, 11000 Београд, донео Решење којим се даје сагласност на Студију о процени утицаја на животну средину пројекта постављања радио-базне станице мобилне телефоније UEV07 UEQ30 UED30 UEF30 UEE30 „Точилово“. 
У спроведеном поступку утврђено је да је Студија о процени утицаја на животну средину предметног пројекта израђена у складу са релевантном законском и подзаконском регулативом, и да су Студијом дефинисане одговарајуће мере за спречавање и смањење могућих штетних утицаја на животну средину предметног пројекта.
Студијом и Решењем којим се даје сагласност на Студију, носиоцу пројекта наложено је да током редовног рада пројекта, у случају удеса и по престанку рада пројекта у свему испоштује мере заштите животне средине као и програм праћења утицаја пројекта на чиниоце животне средине (поглавља 8. и 9. Студије). 
Увид у донето решење може се извршити сваког радног дана у просторијама Општинске управе у Пријепољу, Трг братства и јединства бр. 1, канцелација бр. 29, у периоду од 10.00 до 13.00 часова. 
Решење којим се даје сагласност на Студију о процени утицаја је коначно. Носилац пројекта, заинтересовани органи и организације и заинтересована јавност могу покренути управни спор пред надлежним судом у року од 30 дана од дана објављивања овог обавештења.

